**ПОСЕБАН ПРОГРАМ**

 **О КОРИШЋЕЊУ СРЕДСТАВА СУБВЕНЦИЈА ИЗ БУЏЕТА ОПШТИНЕ ЧОКА**

 **ЈАВНОГ КОМУНАЛНОГ ПРЕДУЗЕЋА ЧОКА ЗА 2018. ГОДИНУ**

**предлог**

Пословно име: Јавно Комунално ПрRдузеће Чока

Оснивач: Скупштина Општине Чока

Делатност: 36.00 Сакупљање, пречишћавање и дистрибуција воде

Матични број: 08148058

ПИБ: 1014175500

Седиште: Чока, ул. Палих бораца бр.5

**САДРЖАЈ**

**1. Увод.**

**2. Прописи у вези рада и пословања.**

**3. Организациона структура.**

**4. Мисија визија и циљеви.**

**5. Табела субвенција са образложењем намене коришћења средстава.**

**6. Динамика коришћења средстава.**

**1. УВОД**

На основу члана 61. Закона о јавним предузећима („Сл. гласник Републике Србије“ број 15/2016) члана 17. Оснивачког акта Јавног Комуналног Предузећа Чока („Службени лист општине Чока“ број 20/2016) , члана 19. и 55. Статута ЈКП Чока број 187 од дана 17.02.2017. године у циљу коришћења средстава субвенција из буџета општине Чока (субвенције, гаранције и друга средстава) Јавно Комунално Предузеће Чока (у даљем тексту: ЈКП Чока) дужно је да предложи посебан програм пословања (у даљем тексту: посебан програм) који садржи намену и динамику коришђења средстава субвенција добијених из буџета општине Чока.

Посебан програм ЈКП Чока за 2018. годину је документ који приказује тренутну позицију предузећа, будуће циљеве и задатке, стратегије и акционе планове за постизање тих циљева и садржи прецизне актуелне податке и реалистична предвиђања за будућност, те стога представља комбинацију стратешког, комерцијалног, оперативног, инвестиционог и финансијског плана нарочито у погледу набавки које се требају извршити из средстава субвенција које ЈКП Чока добија од свог оснивача Скупштине Општине Чока и сопствених средстава предвиђених Програмом пословања ЈКП Чока за 2018. годину.

Сврха овог посебног програма је доношење плана рада и развоја јавног предузећа у погледу комуналног опремања ради пружања одређеног квалитета услуга од општег интереса путем добара које ће се по за то предвиђеном и спроведеном поступку набавити.

Посебан програм ЈКП Чока описује општи стратешки план и циљеве којима јавно предузеће тежи у будућности и активности које менеџмент предузећа намерава да спроведе ради остварења тих циљева. Програм пословања указује на показатеље учинка који би обезбедили смањене трошкове пословања и рационално коришћење потенцијалних средстава за инвестирање у циљу побољшања квалитета услуга. Од посебног значаја је да предузеће буде стабилно и на високом нивоу организованости, и тиме оправда очекивања свог оснивача Скупштине Општине Чока као и локалне самоуправе у целини.

**3. ПРОПИСИ У ВЕЗИ РАДА И ПОСЛОВАЊА**

Рад и пословање ЈКП Чока уређени су следећим прописима:

Законом о јавним предузећима („Сл. гласник РС“ број 15/2016).

Законом о комуналним делатностима („Сл. гласник РС“ број 88/2011).

Законом о привредним друштвима („Сл. гласник РС“ број 125/2004 и 36/2011-др.закон). Законом о привредним друштвима („Сл. гласник РС“ број 36/2011, 99/2011, 83/2014 и 5/2015).

Законом о буџетском систему („Сл. гласник РС“ број 54/2009, 73/2010 , 101/2010, 101/2011, 93/2012, 62/2013, 63/2013 , 142/2014 и 68/2015).

Законом о јавној својини („Сл. гласник РС“ број 72/2011, 88/2013 и 105/2014).

Законом о облигационим односима („Службени лист СФРЈ“ број 29/1978, 39/1985, 45/1989 и 57/1989 , „Сл. лист СРЈ“ број 31/1993 и „Сл. лист СЦГ“ број 1/2003).

Законом о планирањи и изградњи („Сл. гласник РС“ број 72/2009, 81/2009, 64/2010, 24/2011, 121/2012, 42/2013, 50/2013, 98/2013, 123/2014 и 145/2014).

Законом о класификацији делатности („Сл. гласник РС“ број 104/2009).

Законом о сахрањивању и гробљима („Сл. гласник СРС“ број 20/77, 24/85 и 6/89 , „Сл. гласник РС“ број 53/93, 67/93 , 48/94 и 101/2005 и 120/2012).

Уредбом о класификацији делатности („Сл. гласник РС“ број 54/2010).

Законом о јавним набавкама („Сл.гласник РС“ број 124/2012, 14/2015 и 68/2015).

Законом о рачуноводству („Сл. гласник РС“ број 62/2013).

Закон о заштити животне средине („Сл. гласник РС“ број 135/2004, 36/2009, 72/2009, 43/2011 и 14/2016).

Закон о водама („Сл. гласник РС“ број 30/2010 и 93/2012).

Оснивачким актом („Сл. лист општине Чока “ број 20/2016).

Статутом предузећа.

Одлуком о комуналним делатностима („Сл. лист општине Чока “ број 14/2014).

Одлуком о уређењу одржавању и заштити комуналних објеката на територији општине Чока („Сл. лист општине Чока “ број 3/2005).

Одлуком о јавном водоводу и дистрибуцији воде („Службени лист општине Чока “ број 16/2015).

Одлуком о сакупљању и одвођењу отпадних и атмосферских вода на територији општине Чока („Сл. лист општине Чока “ број 16/2015).

Одлуком о додељивању искључивог права за обављање делатности пружања услуга на које се Закон о јавним набавкама не примењује („Службени лист општине Чока “ број 4/2015, 4/17,8/17 и 18/17) као и свим другим позитивноправним прописима који област пословања ЈКП Чока уређују.

**3. ОРГАНИЗАЦИОНА СТРУКТУРА**

 ЈКП Чока je организована јединствена целина, а своју делатност обавља путем организационих јединица. Организационе јединице, као делови предузећа, немају својство правног лица.

 Организационе јединице се установљавају Правилником о унутрашњој организацији ЈКП Чока, кога доноси Надзорни одбор предузећа.

У погледу служби предузеће се дели на:

1. Општу службу

2. Техничку службу: - група за гас,

 - група за водовод и канализацију

 - група за уређење јавних површина

 3. Финансијску службу

Сва битна и значајна питања везана за послове и радна места у оквиру служби и група, разрађују се Правилником о систематизацији радних места и актима директора.

**Група за уређење јвних површина**

**Група за гасовод**

**Група за водовод и канализацију**

Органи ЈКП Чока као јавног предузећа су:

1. **надзорни одбор;**

Надзорни одбор јавног предузећа има три члана, од којих је један председник. Председник и чланови надзорног одбора јавног предузећа именују се на период од четири године, од којих је један члан надзорног одбора из реда запослених.

Представника из реда запослених бира Синдикална Организација у ЈКП Чока и о избору истог обавештава оснивача.

**Надзорни одбор:**

**Надзорни одбор ЈКП Чока уз сагласност оснивача :**

1) доноси дугорочни и средњорочни план пословне стратегије и развоја и одговоран је за њихово спровођење;

2) доноси годишњи, односно трогодишњи програм пословања, усклађен са дугорочним и средњорочним планом пословне стратегије и развоја из тачке 1. овог члана;

3) доноси статут;

4) доноси одлуку о расподели добити, односно начину покрића губитка;

**Надзорни одбор ЈКП Чока уз претходну сагласност оснивача**

1)одлучује о статусним променама,

2)оснивању других правних субјеката и

3)улагању капитала.

**Надзорни одбор ЈКП Чока самостално :**

1) усваја извештај о степену реализације годишњег, односно трогодишњег програма пословања;

2) усваја тромесечни извештај о степену усклађености планираних и реализованих активности;

3) усваја финансијске извештаје;

4) надзире рад директора;

5) закључује уговоре о раду са директором, у складу са законом којим се уређују радни односи;

6) доноси ценовник занатских услуга;

7) врши друге послове у складу са законом и статутом.

Надзорни одбор не може пренети право одлучивања о питањима из своје надлежности на директора или друго лице у јавном предузећу.

 Чланови надзорног одбора су:

 Зорица Илијашев - председник

 Кенђур Душан - члан

 Терхеш Ендре - члан

1. **директор**

Директора ЈКП Чока именује оснивач Скупштина Општина Чока, на период од четири године, на основу спроведеног јавног конкурса.

 **Директор јавног предузећа:**

 1) представља и заступа јавно предузеће;

2) организује и руководи процесом рада;

3) води пословање јавног предузећа;

4) одговара за законитост рада јавног предузећа;

5) предлаже дугорочни и средњорочни план пословне стратегије и развоја и одговоран је за њихово спровођење;

6) предлаже годишњи, односно трогодишњи програм пословања и одговоран је за његово спровођење;

7) предлаже финансијске извештаје;

8) извршава одлуке надзорног одбора;

9) бира извршне директоре;

10) бира представнике јавног предузећа у скупштини друштва капитала чији је једини власник јавно предузеће;

11) закључује уговоре о раду са извршним директорима, у складу са законом којим се уређују радни односи;

12) доноси акт о систематизацији;

13) врши друге послове одређене законом, оснивачким актом и статутом јавног предузећа.

 Директор ЈКП Чока је Вукоман Матовић.

**4. МИСИЈА, ВИЗИЈА, ЦИЉЕВИ**

**Мисија**

За своју мисију ЈКП Чока као генерални циљ зацртава оптималну производњу, континуирану и рационалну дистрибуцију пијаће воде и гаса крајњим корисницима, одрживо управљање постројењем за одвођење отпадних вода према највишим стандардима заштите животне средине а све у циљу подизања нивоа свести у очувању водних ресурса, чисте и здраве околине, зелених површина, а самим тим и побољшање својих регистрованих делатности у циљу побољшања квалитета живота на територији општине Чока.

**Визија**

Визија ЈКП Чока састоји се у томе да постане узор успешног предузећа, са јасним циљевима да испоруку воде становништво општине Чока добије преко полиетиленских цеви и да азбестноцементни цевовод за испоруку воде за пиће буде замењен у сваком насељеном месту, да се обезбеди континуирано и квалитетно водоснабдевање уз рационализацију трошкова и повећање укупног прихода што ће довести до економске стабилности предузећа.

Неопходно је унапредити управљање отпадним водама и изградити пречистач у Чоки, а у насељеним местима у што краћем року неопходно је потребно изградити канализациону мрежу са пречистачем.

Такође је у општем интересу неопходно потребно одржавати јавне и зелене површине као и путне појасеве у циљу повећења безбедности саобраћаја у циљу добробити становништва на целој територији општине Чока.

**Циљеви**

Циљеви предузећа су унапређење и модернизовање система за снабдевање водом за пиће, пречишћавање и одвођење отпадних вода у циљу повећања ефикасности функционисања и одрживости предузећа, дистрибуција гаса, развој и унапређење пружања занатских и других услуга из оквира регистрованих делатности предузећа.

У наредном планском периоду ЈКП Чока жели остварити следеће Циљеве и то :

1.Финансијски независно и одрживо пословање.

2.Одржавање тарифног система.

3.Проширење услуге сакупљања и одвоз комуналног отпада из свих насељених места са едукацијом становништва о важности организованог сакупљања комуналног отпада са стране гледишта заштите животне средине.

За разлику од осталих облика огранизовања других предузећа ЈКП Чока као и сва друга јавна предузећа има своје специфичности, при чему локална самоуправа има директан утицај на пословање предузећа.

**4.ТАБЕЛА СУБВЕНЦИЈА СА ОБРАЗЛОЖЕЊЕМ НАМЕНЕ КОРИШЋЕЊА СРЕДСТАВА**

Програмом пословања ЈКП Чока за 2018. годину као и буџетом општине Чока и Планом набавки ЈКП Чока зa 2018. годину укупни износ средстава субвенција намењен ЈКП Чоки за комунално опремање износи 2.500.000,00 динара са урачунатим ПДВ-ом.

Поред средства које је ће на име субвенсција добити од свог оснивача ЈКП Чока ће користи и сопствена средства као додатна ради реализације јавних набавки предвиђених Програмом пословања ЈКП Чока за 2018. годину и овим Посебним програмом.

Добијена средства на име субвенција трошила би се наменски за следеће набавке:

- **једног новог или половног тертеног возила.** Процењена вредност овог теретног возила износи 3.500.000,00 динара са урачунтим ПДВ-ом. Теретно возило неопходно ради обављања делатности.

Поред предвиђених средства субвенције у износу од 2.500.000,00 динара ЈКП Чока ће ради реализације ове набавке користити и сопствена средства у износу од 1.000.000 ,00 динара са урачунатим ПДВ-ом.

Укупна вредност ове набавке износи 3.500.000,00 динара са урачунтм ПДВ-ом.

Набавке у ЈКП Чока обављају се у складу са одредбама Закона о јавним набавкама (у даљем тексту: Закон), свих подзаконских аката којима се регулишу јавне набавке , Одлуке о покретању поступка јавне набавке ,одредбама Правилника о јавним набавкама у ЈКП Чока , и другим општим и посебним актима ЈКП Чока.

ЈКП Чока доноси свој План набавки за 2018. годину који је у складу са Програмом пословања ЈКП Чоке за 2018. Годину и који се састоји из плана јавних набавки и набавки на које се одредбе закона не примењују.

**Јавне набавке мале вредности спроводе се за постуке набавке**

- једног новог или половног терeтног возила

Тавела набавки са планом и реализацијом плана утрошка средстава субвенција и сопствених средстава у 2018.-ој години

|  |  |  |  |  |  |
| --- | --- | --- | --- | --- | --- |
| Рб. | опрема | План 2018. са ПДВ-ом | Субвенције од Оснивача | Сопствена средства | Укупно са ПДВ-ом |
| 1. | Теретно возило | 3.500.000,00 | 2.500.000,00 | 1.000.000,00 | 3.500.000,00 |
| 2. | УКУПНО | **3.500.000,00** | **2.500.000,00** | **1.000.000,00** | **3.500.000,00** |

|  |  |  |
| --- | --- | --- |
|  **6. ДИНАМИКА КОРИШЋЕЊА СРЕДСТАВА СУБВЕНЦИЈА**  |  |  |
|  |

Средства намењена за комунално опремање ЈКП Чоке предвиђена су и обезбеђена у буџету општине Чока. Средста би пристизала сходно финасијским могућностима оснивача и потребама ЈКП Чоке по кварталима.

А) У првом кварталу 2018. године у периоду од 01.01.до 31.03.2018. године трансфером би се из буџета општине Чока дозначила средства у износу од 2.500.000.00 динара за куповину теретног возила.

Субвенције по кварталима у 2018.-ој години

|  |  |
| --- | --- |
| **Квартали** | **износ субвенције** |
| Први | **2.500.000,00** |
| **УКУПНО** | **2.500.000,00** |

Обзиром да је реализација Програма пословања и овог посебног програма велика шанса и предуслов одрживости предузећа, ЈКП Чока очекује од оснивача подршку у циљу наставка до сада веома успешног комунланог опремања што би на адекватан начин допринело пословном успеху Јавног Комуналног Предузећа Чока, у складу са својим правима и обавезама.

У Чоки, мај 2018. године

Председница надзорног одбора Директор

 Зорица Илијашев Вукоман Матовић